Ericu950/Stoicheia-meter-silver huggingface dataset:
κλητήν τε ἁγίαν τὴν πρώτην ὀνομάζει , καὶ μήν τοι καὶ τὴν ἑβδόμην .
ὑπεδήλου δὲ τὸ χρῆμα πλαγίως , ὅτι δέδοται μὲν ὁ παράδεισος ἐν πρώτῳ καιρῷ τῇ τοῦ γένους ἀρχῇ , φημὶ δὲ τῷ Ἀδάμ ·
δοθήσεται δὲ καὶ ἐν ἐσχάτῳ , τουτέστι , τῇ συντελείᾳ τοῦ παρόντος αἰῶνος ·
οὗ τύπος ἂν εἴη καὶ μάλα σαφὴς , ἡ τελευταία τῆς ἑβδόμης ἡμέρα .
ἁγία δὲ ἡ πρώτη , καὶ ἡ ἑβδόμη 0 .
ἅγιος γὰρ ἡμῶν ὁ καιρὸς , καθ ὃν ἦν ἔτι τὴν δοθεῖσαν αὐτῷ φυλάττων ἐντολὴν ὁ πρωτοπάτωρ Ἀδάμ 0 ·
ἅγιος δὲ πάλιν ὁ ἐν ἐσχάτοις 0 .
ἡγιάσμεθα γὰρ ἐν Χριστῷ , τῶν ἐξ ἁμαρτίας ἐγκλημάτων ἀπηλλαγμένοι , καὶ μέτοχοι γεγονότες τοῦ ἁγίου Πνεύματος .
Οὐκοῦν διὰ τύπου καὶ σκιᾶς μονονουχὶ προαποστέλλει Μωσῆς , ἤτοι τῶν νομικῶν γραμμάτων ἡ δύναμις , τοὺς εὐμαθεστέρους καὶ οἱονεί πως ἐξειλεγμένον ἔχοντας τὸν νοῦν , εἰς κατάσκεψιν ἀκριβῆ τῶν ἐπηγγελμένων παρὰ Θεοῦ .
ἐπειδὴ δὲ τοῖς ἐθέλουσι τυχεῖν τῶν οὕτω σεπτῶν καὶ εὐκλεεστάτων ἀγαθῶν , οὐ πρὸς αἷμά τε καὶ σάρκα ἡ πάλη 0 ·
πρὸς ἀρχὰς δὲ μᾶλλον καὶ ἐξουσίας , καὶ τοὺς κοσμοκράτορας τοῦ αἰῶνος τούτου , κατὰ τὸ γεγραμμένον 0 ·
κατοκνοῦσι τὴν μάχην οἱ φρονοῦντες τὰ τῆς σαρκός ·
οἱ τὰ πρόσκαιρά τε καὶ ἀπολλύμενα τῆς εἰς αἰῶνα τρυφῆς προτετιμηκότες 0 .
ἄθρει γὰρ ὅτι καὶ οἱ ἐξ Ἰσραὴλ , γυναίων τε πέρι καὶ τέκνων ἄνω τε καὶ κάτω λέγουσι ταῖς τῶν ἀπολέκτων φωναῖς εἰς τοσοῦτο δειλίας τε καὶ ἀθλιότητος κατενηνεγμένοι .
ἐννόει δὲ καὶ τοὺς ἐν καιρῷ τῆς ἐπιδημίας τοῦ πάντων ἡμῶν Σωτῆρος Χριστοῦ ταῖς τῶν Ἰουδαίων φωναῖς ζημιουμένους τὴν πίστιν .
ὁ μὲν γὰρ Κύριος ἡμῶν Ἰησοῦς Χριστὸς τὴν τῶν οὐρανῶν βασιλείαν τοῖς πιστεύουσιν ἐχαρίζετο .
πλὴν ἐκάλει πρὸς εὐτολμίαν , δῆλον δὲ ὅτι τὴν πνευματικήν 0 1 .
καὶ ὅτι προσήκει τῆς τοῦ διαβόλου πλεονεξίας καταθλεῖν εὖ μάλα τοὺς ἐπ αὐτῷ πεποιθότας διεκελεύετο λέγων ·
ἰδοὺ δέδωκα ὑμῖν πατεῖν ἐπάνω ὄφεων καὶ σκορπίων , καὶ ἐπὶ πᾶσαν τὴν δύναμιν τοῦ ἐχθροῦ .
Οἱ δὲ πιστεύειν οὐκ ἤθελον , τῆς εἰς Θεὸν ἀγάπης προτάττοντες τὰ σωματικά .
κεκλημένοι γὰρ εἰς τοὺς γάμους , ἤρξαντο , φησὶν , ἀπὸ μιᾶς παραιτεῖσθαι πάντες .
καὶ ὁ μὲν ἔφασκεν ·
ἀγρὸν ἠγόρασα ·
γυναῖκα ἔγημα , καὶ οὐ δύναμαι ἐλθεῖν .
ὁρᾷς ἀδελφότητα παθῶν ;
ὁρᾷς συγγένειαν νοσημάτων ;
Οὐκοῦν οἱ μὲν Γραμματεῖς τε καὶ Φαρισαῖοι καταγορεύουσι τρόπον τινὰ διὰ τοῦ μὴ βούλεσθαι βαδίζειν εἰς αὐτὴν , τῆς ἐπαγγελίας τοῦ Θεοῦ , μή τε μὴν ἑτέρους ἐᾷν .
τοιγάρτοι καὶ ἤκουον ·
Οὐαὶ ὑμῖν τοῖς νομικοῖς , ὅτι ἤρατε τὴν κλεῖδα τῆς γνώσεως 0 .
Αὐτοὶ οὐκ εἰσέλθετε , καὶ τοὺς εἰσερχομένους ἐκωλύσατε .
ἀπολώλασι γὰρ ταῖς τῶν ἡγουμένων φωναῖς οἱ ὑπὸ χεῖρα λαοί .
Οὕτω που διὰ φωνῆς προφήτου φησὶν ὁ Θεὸς , ὅτι Οἱ ποιμένες ἠφρονήσαντο , καὶ τὸν Κύριον οὐκ ἐζή τησαν ·
διὰ τοῦτο οὐκ ἐνόησε πᾶσα ἡ νομὴ , καὶ διεσκορπίσθησαν .
τοιγάρτοι καὶ ἡ πολλὴ τῶν Ἰουδαίων πληθὺς ἀπώλισθε μὲν τῆς ἐπαγγελίας , ἀμέτοχος δὲ τῆς διὰ Χριστοῦ χάριτος γέγονε .
πλὴν σέσωσται τὸ κατάλειμμα διὰ Χριστοῦ .
τύπος δ ἂν εἴη καὶ τοῦδε σαφὴς ὁ Χάλεβ υἱὸς Ἰεφονῆ , καὶ μέν τοι καὶ Ἰησοῦς 0 ·
οἳ μυρία μὲν ὅσα προσεφώνουν τοῖς ἐξ Ἰσραὴλ , παραθήγοντες εἰς ἀνδρείαν , καλήν τε καὶ ἀξιόληπτον τὴν γῆν ὀνομάζοντες , καὶ ὅτι κρατήσουσι τῶν ἐθνῶν ἀνακεκραγότες ·
ἀλλὰ μικροῦ διολώλασι 0 .
Εἶπε γὰρ , φησὶ , πᾶσα ἡ συναγωγὴ , καταλιθοβολῆσαι αὐτούς .
πλὴν δὲ τέθεινται καὶ κληρονόμοι παρὰ Θεοῦ .
τίς οὖν ἄρα ἐστὶν ὁ Χάλεβ , σαφηνιεῖ τὸ ὄνομα .
διερμηνεύεται γὰρ , πᾶσα καρδία ·
ἰεφονῆ δὲ πάλιν , ἡ ἐπιστροφή 0 .
Οὐκοῦν οἱ τελείαν ἔχοντες μετὰ Θεοῦ τὴν καρδίαν , υἱοὶ τῆς ἐπιστροφῆς σὺν τοῖς Ἰησοῦ 0 .
Εἶεν δ ἂν οὗτοι πάλιν οἱ πεπιστευκότες , καὶ ὡς ἐν ἀπαρχῇ νοούμενοι τοῖς ἁγίοις ἀποστόλοις , οἳ κεκλήκασι τὸν Ἰσραήλ ·
καὶ ἐν αὐτοῖς ἂν νοοῖτο τὸ κατάλειμμα .
καὶ καλοῦντες κεκινδυνεύκασι .
πλὴν τῆς ἁγίας γῆς τέθεινται κληρονόμοι .
ὅτι γὰρ πᾶσαν ὥσπερ ἤτοι τελείαν ἐσχήκασι μετὰ Θεοῦ τὴν καρδίαν οἱ υἱοὶ τῆς ἐπιστροφῆς , τουτ έστιν , οἱ ἐπιστρέψαντες ἐκ τῶν νομικῶν ἐνταλμάτων ἐπὶ τὴν διὰ πίστεως λατρείαν τε καὶ χάριν , ἀναμάθοι τις ἂν Παύλου γράφοντος ἐναργῶς ·
σκύβαλα μὲν ἡγοῖτο τὰ ἐν νόμῳ , καὶ καταλογίσαιτο ζημίαν διὰ τὸ ὑπερέχον τῆς γνώσεως τοῦ Θεοῦ ·
καὶ ἵνα αὐτὸν κερδάνῃ , καὶ τὴν αὐτοῦ δικαίωσιν ἔχῃ .
ὅτι τοίνυν ἀπολισθήσει μὲν τῆς ἐπαγγελίας ὁ Ἰσραὴλ , ἀπολεῖται δὲ οὐκ εἰσάπαν , ἀλλ ὡς ἐν ὀλίγῃ μοίρᾳ σωθήσεται ·
τοῦτο γὰρ , οἶμαι , ἔστι τὸ κατάλειμμα , συνήσεις εὖ μάλα , καθάπερ ἤδη προεῖπον ·
εἰσκομιζόμενον βλέπων ἐξ ἐπαγγελίας Θεοῦ τὸν Χάλεβ , συνεζευγμένου τρόπον τινὰ , καὶ παραθέοντος τοῦ σώζοντος 0 ·
ἑρμηνεύεται γὰρ ὧδε Ἰησοῦς .
καὶ γοῦν ὁ θεσπέσιος ἄγγελος Γαβριὴλ αὐτὸς ἦν ὅτε τῇ ἁγίᾳ Παρθένῳ τὸν τῆς ἐνανθρωπήσεως τοῦ Μονογενοῦς εὐηγγελίζετο τρόπον ·
μὴ φοβοῦ , φησὶ , Μαριάμ ·
εὗρες γὰρ παρὰ Θεῷ χάριν .
καὶ ἰδοὺ συλλήψῃ ἐν γαστρὶ , καὶ τέξῃ υἱὸν , καὶ καλέσεις τὸ ὄνομα αὐτοῦ Ἰησοῦν .
Οὗτος ἔσται μέγας , καὶ Υἱὸς Ὑψίστου κληθήσεται .
μόνον οὖν ἄρα τῆς Ἰουδαίων Συναγωγῆς τὸ κατάλειμμα κεκληρονόμηκε τὰς ἐπαγγελίας , καὶ εἰς γῆν εἰσέβη τὴν ἱεράν .
ὁ μὲν οὖν πολλοῦ γε καὶ δεῖ .
συνήλασε δὲ ὥσπερ αὐτῷ ὁ νέος τε καὶ ἐν πίστει λαός .
ὑπισχνεῖτο γὰρ ὁ τῶν ὅλων Θεὸς συνεισκομιεῖν τῷ Χάλεβ πᾶν παιδίον νέον .
τοῦτο καὶ ὁ θεῖος ἡμῖν Δαβὶδ ὑπεσήμαινε λέγων περὶ τῆς τῶν ἁγίων κληρονομίας ·
γραφήτω αὐτὴ εἰς γενεὰν ἑτέραν καὶ λαὸς ὁ κτιζόμενος αἰνέσει τὸν Κύριον .
Οὐ γὰρ τοῖς ἐν νόμῳ παιδαγωγουμένοις , ἀλλ  εἰς γενεὰν ἑτέραν ὁ κλῆρος τετήρηται .
καὶ τίς ἡ ἑτέρα γενεά 0 ;
ὁ νέος , ὡς ἔφην , καὶ ἐν πίστει λαός 0 .
ἐκτίσμεθα γὰρ ἐν Χριστῷ πρὸς καινότητα ζωῆς , ἀποδυσάμενοι τὸν παλαιὸν ἄνθρωπον , σὺν τοῖς παθήμασι καὶ ταῖς ἐπιθυμίαις .
κτίσαι γὰρ λέγεται τοὺς δύο λαοὺς ὁ Χριστὸς εἰς ἕνα καινὸν ἄνθρωπον , ποιῶν εἰρήνην , καὶ ἀποκαταλλάσσων ἀμφοτέρους ἐν ἐνὶ πνεύματι πρὸς τὸν Πατέρα .
Οὐκοῦν εἰς τύπον ἂν εἶεν τοῦ νέου λαοῦ τὰ καὶ αὐτῷ τῷ Χάλεβ συνεισκομιζόμενα βρέφη .
Οἷς καὶ ὁ θεσπέσιος μαθητὴς ἐπέστελλε λέγων ·
ὡς ἀρτιγενῆ τὰ βρέφη τὸ λογικὸν καὶ ἄδολον γάλα ποθήσατε , ἵνα ἐν αὐτῷ αὐξηθῆτε εἰς σωτηρίαν , εἴπερ ἐγεύσασθε ὅτι χρηστὸς ὁ Κύριος 0 .
ὅτι δὲ καὶ ὁ θεσπέσιος Παῦλος οὕτω συνεὶς τὰ ἐν νόμῳ , μεταπλάττει πρὸς ἀλήθειαν τὸν ἔν γε τοῖς γράμμασι τύπον , μαθήσῃ σαφῶς , ὡς δὴ γεγραφότος Ἑβραίοις , Ὅτι , καθὼς λέγει τὸ Πνεῦμα τὸ ἅγιον 0 ·
σήμερον ἐὰν τῆς φωνῆς αὐτοῦ ἀκούσητε , μὴ σκληρύνητε τὰς καρδίας ὑμῶν , ὡς ἐν τῷ παραπικρασμῷ κατὰ τὴν ἡμέραν τοῦ πειρασμοῦ ἐν τῇ ἐρήμῳ , οὗ ἐπείρασάν με οἱ πατέρες ὑμῶν , ἐδοκίμασάν με , καὶ εἶδον τὰ ἔργα μου 0 .
τεσσαράκοντα ἔτη προσώχθισα τῇ γενεᾷ ἐκείνῃ , καὶ εἶπα ·
ἀεὶ πλανῶνται τῇ καρδίᾳ .
Αὐτοὶ δὲ οὐκ ἔγνωσαν τὰς ὁδούς μου , οἷς ὤμοσα , καὶ οὐκ εἰσελεύσονται εἰς τὴν κατάπαυσίν μου .
ἵνα δὲ καὶ ἡμεῖς τὴν ἐπάρατον ἀπιστίαν διωθούμενοι , καὶ ὡς ἀποτάτω τῆς ἑαυτῶν ἱέντες ψυχῆς , κληρονόμοι τῆς ἐπαγγελίας εὑρισκώμεθα , προσεφώνει πάλιν ·
βλέπετε , ἀδελφοὶ , μή ποτε ἔσται ἔν τινι ὑμῶν καρδία πονηρὰ ἀπιστίας ἐν τῷ ἀποστῆναι ἀπὸ Θεοῦ ζῶντος , ἀλλὰ παρακαλεῖτε ἑαυτοὺς καθ ἑκάστην ἡμέραν , ἄχρις οὗ τὸ σήμερον καλεῖται , ἵνα μὴ σκληρυνθῇ τις ἐν ὑμῖν ἀπάτῃ τῆς ἁμαρτίας .
μέτοχοι γὰρ τοῦ Χριστοῦ γεγόναμεν , ἐάνπερ τὴν ἀρχὴν τῆς ὑποστάσεως μέχρι τέλους βεβαίων κατάσχωμεν , ἐν τῷ λέγεσθαι ·
σήμερον ἐὰν τῆς φωνῆς αὐτοῦ ἀκούσητε , μὴ σκληρύνεσθε τὰς καρδίας ὑμῶν , ὡς ἐν τῷ παραπικρασμῷ 0 .
τινὲς γὰρ ἀκούσαντες παρεπίκραναν , ἀλλ οὐχὶ πάντες οἱ ἐξελθόντες ἐξ Αἰγύπτου διὰ Μωσέως 0 .
τίσι δὲ προσώχθισε τεσσαράκοντα ἔτη ;
Οὐχὶ τοῖς ἁμαρτήσασιν , ὧν τὰ κῶλα ἔπεσαν ἐν τῇ ἐρήμῳ 0 ;
τίσι δὲ ὤμοσε μὴ εἰσελεύσεσθαι εἰς τὴν κατάπαυσιν αὐτοῦ , εἰ μὴ τοῖς ἀπειθήσασι 0 ;
καὶ βλέπομεν ὅτι οὐκ ἠδυνήθησαν εἰσελθεῖν διὰ τὴν ἀπείθειαν .
ὅτι γὰρ τὸ ἐξήνιον , καὶ τὸ μὴ τοῖς θείοις ὑπείκειν νεύμασι , προεξένησεν αὐτοῖς ἐπιτηδεύειν ἐθέλουσι τῆς ἐλπίδος τὴν ἀπεμπολήν 0 ·
ὀνήσειε δ ἂν οὐ μετρίως τὸ ἔμπαλιν , οὐδὲν ἧττον ἡμᾶς ἀναπείσει λέγων ·
φοβηθῶμεν οὖν μή ποτε καταλειπομένης ἐπαγγελίας εἰσελθεῖν εἰς τὴν ἀνάπαυσιν αὐτοῦ , δοκῇ τις ἐξ ὑμῶν ὑστερηκέναι .
καὶ γάρ ἐσμεν εὐηγγελισμένοι , καθάπερ κ ἀκεῖνοι 0 .
ἀλλ οὐκ ὠφέλησεν ὁ λόγος τῆς ἀκοῆς ἐκείνους μὴ συγκεκραμένος ἐν πίστει τοῖς ἀκούσασιν .
Εἰσερχόμεθα γὰρ εἰς τὴν κατάπαυσιν αὐτοῦ οἱ πιστεύσαντες τῷ πάντων ἡμῶν Σωτῆρι καὶ Λυτρωτῇ ·
φημὶ δὲ τῷ Χριστῷ , δι οὗ καὶ μεθ οὗ τῷ Θεῷ καὶ Πατρὶ ἡ δόξα σὺν τῷ ἁγίῳ Πνεύματι εἰς τοὺς αἰῶνας 0 .
ταῖς τῶν Ἰουδαίων φιλομαθείαις ἐπιτιμῶν ὁ θεσπέσιος προφήτης Ἱερεμίας , καὶ μάλα εἰκότως ἔφασκε ·
πῶς ἐρεῖτε , ὅτι καὶ μάλα σοφοί ἐσμεν ἡμεῖς , καὶ νόμος Κυρίου μεθ ἡμῶν ἐστιν ;
Εἰ μάτην ἐγενήθη σχοῖνος ψευδὴς Γραμματεῦσιν 0 .
ἠσχύνθησαν σοφοὶ , ἐπτοήθησαν , καὶ ἑάλωσαν , ὅτι τὸν λόγον τοῦ Κυρίου ἀπεδοκίμασαν .
καίτοι γὰρ ἐπὶ τῇ τῶν νόμων εἰδήσει πολὺ λίαν ἐξογκούμενοι , καὶ ὑψηλὴν αἴροντες τὴν ὀφρὺν οἱ Γραμματεῖς τε καὶ Φαρισαῖοι , καὶ τῆς ἀγελαίου πληθύος κατασοβαρευόμενοι , πολὺ νοσοῦντες τὸ εὔηθες , ἄσοφοί τε καὶ ὀλιγογνώμονες ἐξ αὐτῶν ἠλέγχοντο τῶν πραγμάτων .
ἀπεδοκίμαζον γὰρ τὴν ἄνωθεν καὶ ἐξ οὐρανοῦ σοφίαν , τὸν ἐκ Θεοῦ Πατρὸς Λόγον , Ὃς ἐγενήθη ἡμῖν σοφία ἀπὸ Θεοῦ , δικαιοσύνη τε καὶ ἁγιασμὸς καὶ ἀπολύτρωσις .
ταύτῃτοι γεγόνασιν ἀδόκιμοι καὶ ἀκάρδιοι , μωροὶ καὶ τυφλοὶ , κατὰ τὴν αὐτοῦ τοῦ Σωτῆρος φωνήν .
ἐπειδὴ δὲ τὸν θεῖον παρωθούμενοι λόγον , καὶ τῆς ζωοποιοῦ χάριτος ὡς ἀποτάτω διᾴττοντες , καὶ ταῖς ἄγαν ἀπειθείαις καταλυποῦντες τὸν Θεὸν κατὰ μυρίους ὅσους ἡλίσκοντο τρόπους , λιμῷ διολώλασι 0 .
καὶ τοῦτο ἦν τὸ διὰ φωνῆς προφητῶν παρὰ Θεοῦ λελεγμένον ·
ἰδοὺ ἡμέραι ἔρχονται , λέγει Κύριος , καὶ ἐπάξω λιμὸν ἐπὶ τὴν γῆν ·
οὐ λιμὸν ἄρτου , οὐ δὲ δίψαν ὕδατος 0 1 ·
ἀλλὰ λιμὸν τοῦ ἀκοῦσαι λόγον Κυρίου 0 .
καὶ σαλευθήσονται ὕδατα , ἕως θαλάσσης , καὶ ἀπὸ βοῤῥᾶ ἕως ἀνατολῆς περιδραμοῦνται ζητοῦντες τὸν λόγον Κυρίου , καὶ οὐ μὴ εὕρωσιν .
Οἷς γὰρ ἐξὸν ἔχειν αὐτὸν καὶ μάλα πλουσίως , ἀνούστατα διωθούμενοι , ψήφῳ λοιπὸν θείᾳ κολάζονται , τὰ πάντων ἄριστα ζημιούμενοι , καὶ τὰ δι ὧν ἦν εἰκὸς καταπλουτεῖν μονονουχὶ δύνασθαι τοῖς ἄνωθεν ἀγαθοῖς ·
ἀλλ  ἐκείνοις μὲν ἀπειθεῖν ἑλομένοις , καὶ τὴν θείαν τε καὶ ἀξιάγαστον χάριν ἀνοσίως περιυβρίζουσιν , ὁ τῶν θείων μαθημάτων λιμὸς ἐπενήνεκται , καὶ σφόδρα εἰκότως .
ἡμῖν δὲ τοῖς εἰς αὐτὸν πιστεύουσιν , ἄρτος ζωῆς γέγονεν ὁ Ἐμμανουὴλ , Ἄρτος ἐξ οὐρανοῦ καταβὰς , καὶ ζωὴν διδοὺς τῷ κόσμῳ ·
ἐν ᾧ καὶ δι οὗ τὸ θεομισὲς τῆς φθορᾶς ὑπερθέοντος κράτος , καὶ τὴν ἄνωθεν καὶ ἐξ οὐρανοῦ μεταμφιεννύμενοι χάριν , τουτέστι , τὴν ἀφθαρσίαν , προκεκομίσμεθα τῷ Θεῷ καὶ Πατρὶ , λαμπροί τε καὶ ἱεροί .
καὶ τί γὰρ οὐχὶ τῶν τοιούτων πεπλουτηκότες διατελοῦμεν ἐν κόσμῳ ;
τοῖς τοιούτοις ἡμᾶς ἐφίστησι λογισμοῖς τὸ γράμμα τὸ νομικόν .
λάλησον τοῖς υἱοῖς Ἰσραὴλ , καὶ ἐρεῖς πρὸς αὐτούς ·
ἐν τῷ εἰσπορεύεσθαι ὑμᾶς εἰς τὴν γῆν , εἰς ἣν ἐγὼ εἰσάγω ὑμᾶς ἐκεῖ , καὶ ἔσται , ὅταν ἐσθίητε ὑμεῖς ἀπὸ τῶν ἄρτων τῆς γῆς , ἀφελεῖτε ἀφαίρεμα , ἀφόρισμα τῷ Κυρίῳ , ἀπαρχὴν φυράματος ὑμῶν ·
ἄρτον ἀφαίρεμα ἀφαιριεῖτε αὐτὸ ὡς ἀφαίρεμα ἀπὸ ἅλωνος , οὕτως ἀφοριεῖτε αὐτό 0 ·
ἀπαρχὴν φυράματος ὑμῶν , καὶ δώσετε ἀφαίρεμα Κυρίῳ εἰς τὰς γενεὰς ὑμῶν .
ὅταν δὲ διαμάρτητε , καὶ μὴ ποιήσητε πάσας τὰς ἐντολὰς ταύτας , ἃς ἐλάλησε Κύριος πρὸς Μωσῆν , καθὰ συνέταξε Κύριος ὁ Θεὸς ὑμῖν ἐν χειρὶ Μωσῆ ἀπὸ τῆς ἡμέρας , ᾗ συνέταξε Κύριος πρὸς ὑμᾶς , καὶ ἐπέκεινα εἰς τὰς γενεὰς ὑμῶν 0 ·
καὶ ἔσται , ἐὰν ἐξ ὀφθαλ μῶν τῆς συναγωγῆς ἀκουσίως γενηθῇ , καὶ ποιήσει πᾶσα ἡ συναγωγὴ μόσχον ἕνα ἐκ βοῶν ἄμωμον εἰς ὁλοκαύτωμα , εἰς ὀσμὴν εὐωδίας τῷ Κυρίῳ , καὶ θυσίαν τούτου καὶ σπονδὴν αὐτοῦ , κατὰ τὴν σύνταξιν αὐτοῦ , καὶ χίμαρον ἐξ αἰγῶν ἕνα περὶ ἁμαρτίας .
καὶ ἐξιλάσεται ὁ ἱερεὺς περὶ πάσης συναγωγῆς υἱῶν Ἰσραὴλ , καὶ ἀφεθήσεται αὐτοῖς , ὅτι ἀκούσιόν ἐστι ·
καὶ αὐτοὶ ἤνεγκαν τὸ δῶρον αὐτῶν κάρπωμα Κυρίῳ περὶ τῆς ἁμαρτίας αὐτῶν ἔναντι Κυρίου , περὶ τῶν ἀκουσίων αὐτῶν .
καὶ ἀφεθήσεται πάσῃ συναγωγῇ υἱῶν Ἰσραὴλ , καὶ τῷ προσηλύτῳ προσπορευομένῳ πρὸς ὑμᾶς , ὅτι παντὶ τῷ λαῷ ἀκούσιον 0 .
ἐὰν δὲ ψυχὴ μία ἁμάρτῃ ἀκουσίως , προσάξει αἶγα μίαν ἐνιαύσιον περὶ ἁμαρτίας .
καὶ ἐξιλάσεται ὁ ἱερεὺς περὶ τῆς ψυχῆς τῆς ἀκουσιασθείσης καὶ ἁμαρτούσης ἀκουσίως ἔναντι Κυρίου ἐξιλάσασθαι περὶ αὐτοῦ .
καὶ ἀφεθήσεται αὐτῷ τῷ ἐγχωρίῳ ἐν τοῖς υἱοῖς Ἰσραὴλ , καὶ τῷ προσηλύτῳ τῷ προσκειμένῳ ἐν αὐτοῖς .
νόμος εἷς ἔσται ἐν αὐτοῖς , ὃς ἐὰν ποιήσῃ ἀκουσίως .
καὶ ταῦτα μὲν ἐν τοῖς Ἀριθμοῖς 0 ·
ἐν δὲ τῷ Λευϊτικῷ διαμορφοῖ μὲν ἑτέρως τὸ μυστήριον , πλὴν οὐ σφόδρα πρὸς ἀνομοιότητα διεστήκει τὰ θεωρήματα .
φέρε δὴ οὖν κ ἀκείνων ἐπιμνησθέντες , ἐπεὶ τὸ λίαν εἰσὶν ἀναγκαῖα πρὸς εἴδησιν , μίαν ὥσπερ ἐπ ἀμφοῖν ἐξυφαίνωμεν τὴν ἀφήγησιν 0 .
γέγραπται δὲ οὕτω πάλιν ·
Εἰπὸν τοῖς υἱοῖς Ἰσραὴλ , καὶ ἐρεῖς αὐτοῖς ·
ὅταν εἰσέλθητε εἰς τὴν γῆν ἣν ἐγὼ δίδωμι ὑμῖν , καὶ θερίσητε τὸν θερισμὸν αὐτῆς , οἴσετε δραγμάτων ἀπαρχὴν τοῦ θερισμοῦ ὑμῶν πρὸς τὸν ἱερέα .
καὶ ἀνοίσει τὸ δράγμα ἔναντι Κυρίου δεκτὸν ὑμῖν , τῇ ἐπαύριον τῆς πρώτης ἀνοίσει αὐτὸ ὁ ἱερεύς .
καὶ ποιήσετε ἐν τῇ ἡμέρᾳ ἐν ᾗ φέρητε τὸ δράγμα , πρόβατον ἄμωμον ἐνιαύσιον εἰς ὁλοκάρπωμα τῷ Κυρίῳ .
καὶ τὴν θυσίαν αὐτοῦ δύο δέκατα σεμιδάλεως ἀναπεποιημένην ἐν ἐλαίῳ , θυσίαν τῷ Κυρίῳ εἰς ὀσμὴν εὐωδίας τῷ Κυρίῳ , καὶ σπονδὴν αὐτοῦ , τὸ τέταρτον οἴνου καὶ ἄρτου 0 .
καὶ πεφρυγμένα χίδρα νέα οὐ φάγεσθε , ἕως εἰς αὐτὴν τὴν ἡμέραν ταύτην , ἕως ἂν προσενέγκητε ὑμεῖς τὰ δῶρα τοῦ Θεοῦ ὑμῶν .
νόμιμον αἰώνιον εἰς τὰς γενεὰς ὑμῶν , ἐν πάσῃ κατοικίᾳ ὑμῶν 0 .
δράγμα μὲν οὖν , ληΐων ἀπαρχὴ , καὶ νέας σύμβολον εὐκαρπίας 0 .
ἄρτος δὲ αὖ σίτου λοιπὸν συναγηγερμένου , καὶ εἰς τὴν ἅλωσιν σεσωρευμένου , καὶ τάχα που καὶ εἰς αὐτὰς ἀποθήκας κεκομισμένου 0 .
ἀνάθημα δὲ τῷ Θεῷ τοῖς ἤδη κατῳκηκόσι τῆς ἐπαγγελίας τὴν γῆν , ταῦτα ποιεῖσθαι προστέταχεν , ἵνα δι ἀμφοῖν νοοῖτο Χριστός ·
ἄρτος μὲν ἐξ οὐρανοῦ καὶ ζωοποιὸς , καὶ ἀπαρχὴ φυράματος τῶν εἰς καινότητα ζωῆς ἀνακτιζομένων ἐν αὐτῷ 0 1 .
τοῦ μὲν γὰρ ἀρχαιοτέρου φυράματος ἀπαρχὴ γέγονεν ὁ Ἀδάμ ·
ἐπειδὴ δὲ τῆς δοθείσης ἀλογήσας ἐντολῆς παρώλισθεν εἰς παράβασιν , ἐπάρατος ἦν εὐθὺς , καὶ θανάτῳ καὶ φθορᾷ τὸ ἀνθρώπινον ἐν αὐτῷ κατεδικάζετο γένος .
ἀπαρχὴ δὲ Χριστὸς τοῦ δευτέρου φυράματος , ὃς καὶ διέδρα τὴν ἀρὰν , δι αὐτὸν δηλονότι τὸν ὑπὲρ ἡμῶν γενόμενον κατάραν 0 .
καὶ τὸ τῆς φθορᾶς παρελαύνει κράτος , δι αὐτὸν δὴ πάλιν τὸν ἐλεύθερον ἐν νεκροῖς .
ἀνεβίω μὲν γὰρ πατή σας τὸν θάνατον .
μονονουχὶ δὲ καὶ ἀνάθημα λαμπρὸν καὶ δωροφορία , καὶ οἷά τις ἀνθρωπότητος ἀπαρχὴ , κεκαινουργημένος εἰς ἀφθαρσίαν ἀνέβη πρὸς τὸν Πατέρα 0 .
τοιγάρτοι τὸν ἄρτον ἐν τῇ ἁγίᾳ φέρεσθαι σκηνῇ , καὶ ἐν τοῖς Ἁγίοις τῶν ἁγίων ἀνακεῖσθαι Θεῷ , τὴν εἰς οὐρανοὺς ἀναφοίτησιν ὑπεμφήνειεν ἂν , καὶ μάλα εἰκότως , τοῦ Ἐμμανουήλ .
ἀνῆλθε γὰρ οὐκ εἰς χειροποίητά ποθεν , οὔ τε μὴν εἰς τὰ ἀντίτυπα τῶν ἀληθινῶν , ἀλλ εἰς αὐτὸν τὸν οὐρανὸν νῦν ἐμφανισθῆναι τῷ προσώπῳ τοῦ Θεοῦ ὑπὲρ ἡμῶν , κατὰ τὸ γεγραμμένον .
ὅτι δὲ , καὶ ἄρτος ἐστὶ ζωοποιὸς ὁ ἐξ οὐρανοῦ καὶ ἄνωθεν , ἀπαλλάττει τε πρὸς τούτῳ καὶ ἁμαρτιῶν , καὶ ἀγνοημάτων ἐλευθεροῖ τοὺς ἐπὶ τῆς γῆς , εἰς ὀσμὴν εὐωδίας ἑαυτὸν ὑπὲρ αὐτῶν ἀνατιθεὶς τῷ Θεῷ καὶ Πατρὶ , συνήσεις εὖ μάλα τοῖς τῆς διανοίας ὄμμασιν ὡς μόσχον ὁλοκαυτούμενον καθορῶν σφαζόμενον , καὶ ὡς χίμαρον ὑπὲρ τῶν τοῦ λαοῦ ἀγνοημάτων .
παραπτώματα γὰρ τίς συνήσει ;
κατὰ τὸ γεγραμμένον 0 .
ἄθρει δὴ ὅπως ὁ νομοθέτης τῆς ἐν νόμῳ λατρείας ὑπερκειμένην ἀσυγκρίτως τὴν διὰ Χριστοῦ κάθαρσιν ἐκάλεσεν σαφῶς .
Εἰ γὰρ παρέλθητε , φησὶ , τὰ Μωσέως , καὶ τῆς νομικῆς λατρείας ἂν ἀλογήσαντες ἐντολῆς κατεφορῷντό τινες , τότε δὴ , τότε τὴν δι αἱμάτων ὑμῖν ἀμνησίαν ἐπικυροῦσαν εὑρήσετε , μόσχου καταθυομένου καὶ χιμάρου προσενηνεγμένου .
τοῦτο δὲ ἦν εἰς τύπον Χριστοῦ .
Οὐκοῦν καθορίζει μὲν ὁ νόμος τῶν παραβαινόντων τὴν κόλασιν ·
ἀπαλλάττει δὲ δίκης καὶ τῶν ἐξ ἀγνοίας αἰτιαμάτων ἐλευθεροῖ τὸ τίμιον αἷμα Χριστοῦ .
τέθεικε γὰρ τὴν ψυχὴν ὑπὲρ ἡμῶν , ἵνα τοῦ κόσμου καταλύσῃ τὴν ἁμαρτίαν .
Οὐκοῦν ὡς ἐν ἄρτῳ νοοῖτο Χριστὸς ὡς ζωὴ , καὶ ζωοποιός 0 ·
ὡς ἐν μόσχῳ πάλιν ὁλοκαυτούμενος καὶ εἰς ὀσμὴν εὐωδίας ἑαυτὸν ἀνατιθεὶς τῷ Θεῷ καὶ Πατρί 0 ·
καὶ ὡς ἐν εἴδει χιμάρου γεγονὼς δι ἡμᾶς ἁμαρτία , καὶ ὑπὲρ ἁμαρτιῶν σφαζόμενος 0 .
δράγμα δὲ αὖ , καθ ἕτερον νοοῖτο τρόπον .
τίς δὲ καὶ οὗτός ἐστιν , ὡς ἔνι , λελέξεται .
ἀστάχυσι μὲν τοῖς ἐν ἀγρῷ παρεικάσειέ τις ἂν τὸ ἀνθρώπινον γένος , τὸ οἱονεί πως ἀνίσχον ἐκ τῆς γῆς , καὶ τὴν ἑαυτῷ πρέπουσαν περιμένον ἐκπλήρωσιν , καὶ χρόνῳ κειρόμενον ἀμῶντος θανάτου .
Οὕτω καὶ αὐτὸς ὁ Χριστὸς τοῖς ἁγίοις ἔφασκε μαθηταῖς ·
Οὐχ ὑμεῖς λέγετε , ὅτι ἔτι τετράμηνόν ἐστι , καὶ ὁ θερισμὸς ἔρχεται ;
ἰδοὺ λέγω ὑμῖν ·
ἐπάρατε τοὺς ὀφθαλμοὺς , καὶ θεάσασθε τὰς χώρας ὅτι λευκαί εἰσι πρὸς θερισμὸν ἤδη .
καὶ ὁ θερίζων , μισθὸν λαμβάνει , καὶ συνάγει καρπὸν εἰς ζωὴν αἰώνιον .
Οὐκοῦν , ὡς ἔφην ἀρτίως , ληΐοις τοῖς ἐν ἀγρῷ παρεικαστέον εὖ μάλα τοὺς ἐπὶ τῆς γῆς .
γέγονε δὲ καθ ἡμᾶς ὁ Χριστὸς , ἀστάχυος δίκην ἀναφὺς ἐκ τῆς ἁγίας Παρθένου .
ἐπεί τοι καὶ σίτου κόκκον καὶ αὐτὸν ἡμῖν ὠνόμαζε , λέγων ·
ἐὰν μὴ ὁ κόκκος τοῦ σίτου πεσὼν εἰς τὴν γῆν ἀποθάνῃ , αὐτὸς μόνος μένει ·
ἀνάθημα δὲ ὥσπερ ὑπὲρ ἡμῶν γέγονε τῷ Πατρὶ , καὶ ἐν τάξει δράγματος , ὡς γῆς ἀπαρχὴ , δι ὧν ἐκτέτοκε , μαρτυρομένης εἰς εὐκαρπίαν 0 1 .
ἄσταχύς γε μὴν νοούμενος εἶς , καθὰ καὶ ἡμεῖς αὐτοὶ , οὐκ ἄσταχυς εἷς , ἀλλ ὡς δράγμα προσάγεται , τουτ έστιν , ἐκ πολλῶν ἀσταχύων , δέσμη μία 0 1 .
καί τι τὸ χρῆμά ἐστιν ἀναγκαῖον εἰς ὄνησιν , καὶ μυστηρίου τύπον ἀποπληροῦν .
Εἷς μὲν γάρ ἐστιν Ἰησοῦς ὁ Χριστὸς , πλὴν ὡς ἐν εἴδει δράγματος πολλοστὸς νοεῖται , καὶ ἔστι , διὰ τὸ πάντας ἔχειν ἐν ἑαυτῷ τοὺς πιστεύοντας , καθ ἕνωσιν δὲ δηλονότι τὴν πνευματικήν .
ἐπεὶ τίνα τρόπον ὁ μακάριος γράφει Παῦλος ·
ὡς συνεγηγέρμεθά τε αὐτῷ , καὶ συνεκαθίσαμεν ἐν τοῖς ἐπουρανίοις .
ἐπειδὴ δέ ἐστι καθ ἡμᾶς , σύσσωμοι γεγόναμεν αὐτῷ , καὶ τὴν πρὸς αὐτὸν ἑνότητα διὰ τοῦ σώματος πεπλουτήκαμεν .
ταύτῃτοί φαμεν , ὅτι πάντες ἐσμὲν ἐν αὐτῷ .
καὶ γοῦν αὐτός πού φησι πρὸς τὸν ἐν οὐρανοῖς Πατέρα καὶ Θεόν ·
θέλω , ὥσπερ ἐγὼ καὶ σὺ ἓν ἐσμὲν , οὕτω καὶ αὐτοὶ ἐν ἡμῖν 0 .
ὡς ἂν ὁ κολλώμενος τῷ Κυρίῳ , ἓν πνεῦμά ἐστι 0 .
δράγμα τοίνυν ὡς πάντας ἔχων ἐν ἑαυτῷ , καὶ ὑπὲρ πάντων ἀνακείμενος , καὶ ἀνθρωπότητος ἀπαρχὴ τετελειωμένης ἐν πίστει καὶ ὀφειλούσης ἤδη λοιπὸν εἰς τοὺς ἄνω καὶ ἐν οὐρανῷ κομίζεσθαι θησαυρούς 0 .
προσκομίζεσθαι δὲ δεῖν τὸ δράγμα φησὶ τῇ ἐπαύριον τῆς πρώτης , ὅ ἐστι τῇ τρίτῃ .
ἀνεβίω γὰρ ἐκ νεκρῶν κατὰ τὴν τρίτην ἡμέραν , αὐτοῦ τε ἀναπεφοίτηκεν εἰς οὐρανὸν , εἰς τὴν σκηνὴν τὴν ἀληθινὴν , καὶ εἰς τὰ Ἅγια τῶν ἁγίων .
ἀλλ  ὥσπερ ἄρτος νοούμενος κατεσημαίνετο κ ἀν τῷ μόσχῳ τῷ πρὸς ὁλοκαύτωσιν καὶ εἰς ὀσμὴν εὐωδίας , καὶ μέν τοι καὶ ἐν χιμάρῳ τῶν ἀγνοημάτων παρεστηκότι 0 ·
οὕτω δὴ πάλιν , καὶ εἰ δράγμα νοοῖτο τυχὸν , ἀλλ  ἔστιν αὐτὸς τὸ ἐνιαύσιον πρόβατον , τουτέστι τὸ τέλειον .
παντέλειος γὰρ καὶ ἀνενδεὴς ὁ Χριστὸς ἰδίᾳ φύσει 0 .
ἔστι δὲ πρὸς τούτῳ καὶ ἄμωμος παντελῶς .
Οὐ γὰρ ἔγνωκεν ἁμαρτίαν , οὐ δ ἔστι δόλος ἐν τῷ στόματι αὐτοῦ .
Αὐτός τε ἡ σεμίδαλις ἡ λαμπρὰ , καὶ ἐλαιόδευτος , τουτ έστιν , ἡ ὡς ἐν πιότητι καὶ ἱλαρότητι ζωή 0 1 .
ζῶμεν γὰρ χαίροντες ἐν αὐτῷ διὰ τὴν ἀποκειμένην ἐλπίδα , καὶ τῇ τοῦ ἁγίου Πνεύματος καταρδευόμενοι χάριτι , κατὰ τὸ ἐν Ψαλμοῖς ἐκεῖνο , φαμέν ·
ἐλίπανας ἐν ἐλαίῳ τὴν κεφαλήν μου .
γεγόναμεν γὰρ ἠλεημένοι , διὰ πίστεως ἐν Χριστῷ , ᾧ τρόπον τινὰ καὶ συνθυμιώμεθα δευτέραν ἔχοντες τάξιν ·
καθάπερ ἀμέλει τὰ καλούμενα χίδρα πρὸς τὴν ἐκείνου σεμίδαλιν 0 .
χίδρα γὰρ εἶναί φαμεν , τὰ ἐξ ὀσπρίων ἄλευρα .
ὅτι γὰρ καὶ εἰ γέγονε καθ ἡμᾶς οἰκονομικῶς , ὑπὲρ ἡμᾶς ὁ Χριστὸς νοοῖτ  ἂν εἰκότως , ἐνδοιάσειεν ἂν οὐδείς .
Οὐκοῦν τιμιωτέρα μὲν ἀσυγκρίτως ἡ αὐτοῦ ζωή 0 .
ἁγία γὰρ παντελῶς καὶ ἄμωμος 0 .
ἐν μείοσι δὲ καὶ κατόπιν τὰ καθ ἡμᾶς , καὶ ὡς ἐν τάξει χίδρων , ὡς πρός γε , φημὶ , τὴν ἀπὸ σίτου σεμίδαλιν 0 1 .
ζωῆς δὲ τύπος σεμίδαλις 0 .
πλὴν συναναφέρεται πρὸς τὸ θυσιαστήριον τὰ χίδρα τῇ σεμιδάλει .
συνθυμιώμεθα γὰρ , ὡς ἔφην , Χριστῷ , καὶ αὐτῷ πάντες εὐωδιάζομεν , καὶ ἐσμὲν σὺν αὐτῷ δεκτοὶ τῷ Θεῷ καὶ Πατρί .
καὶ οἱ Χριστὸν οὐκ ἕχοντες , οὐ δ ἄν εἰσιν ὅλως εἰς θυσίαν ἐπιτήδειοι ·
χωρὶς γὰρ ἐμοῦ , φησὶν , οὐ δύνασθε ποιεῖν οὐδέν .
νία δὲ , φησὶν , οὐ φάγεσθε ἕως εἰς αὐτὴν τὴν ἡμέραν ταύτην , ἕως ἀναφέρητε τὸ δράγμα .
Οὔτε γὰρ ὁ τοῦ νόμου καιρὸς , οὔ τε μὴν ὁ τῶν ἁγίων χορὸς προφητῶν τὴν νέαν εἶχε τροφὴν , τουτέστι , τὰ διὰ Χριστοῦ παιδεύματα , οὔ τε μὴν αὐτὸν τὸν τῆς ἀνθρωπείας φύσεως ἀνακαινισμὸν , πλὴν ὡς ἐν μόνῃ προσαγορεύσει τυχόν 0 .
ἐπειδὴ δὲ ἀνεβίω λοιπὸν ὁ Κύριος ἡμῶν Ἰησοῦς Χριστὸς , καὶ ὡς ἐν τάξει δράγματος , τὴν τῆς ἀνθρωπότητος ἀπαρχὴν προσκεκόμικεν ἑαυτὸν τῷ Θεῷ καὶ Πατρὶ , τότε δὴ , τότε καὶ εἰς νέαν ὥσπερ ζωὴν μεταστοιχειούμεθα 0 .
πολιτευόμεθα γὰρ εὐαγγελικῶς , Οὐκ ἐν παλαιότητι γράμματος , ἀλλ ἐν καινότητι Πνεύματος ·
ἀλλὰ μέν που καί φησιν ὁ θεσπέσιος Δαβίδ ·
τί ἀποδώσω τῷ Κυρίῳ περὶ πάντων ὧν ἀνταπέδωκέ μοι ;
πρέποι δ ἂν μάλιστα καὶ ἡμῖν αὐτοῖς ἡ τοιάδε φωνή .
τί γὰρ ἔσται τὸ παρ ἡμῖν ἰσοστάσιον τῷ Θεῷ καὶ Πατρί ;
δέδωκε γὰρ ὑπὲρ ἡμῶν τὸν ἴδιον Υἱὸν , ἵνα πᾶς ὁ πιστεύσας εἰς αὐτὸν , μὴ ἀπόληται , ἀλλ ἔχῃ ζωὴν αἰώνιον ·
μονονουχὶ καὶ τῆς αὐτῷ πρεπούσης ἀφειδήσας φιλοστοργίας 0 .
δέδωκε γὰρ ἑαυτὸν ταῖς ἁμαρτίαις ἡμῶν , κατὰ τὰς Γραφὰς , καὶ σεσώσμεθα μὲν ἡμεῖς ·
μεμαλάκισται δὲ αὐτὸς διὰ τὰς ἁμαρτίας ἡμῶν , καὶ ὑπὲρ ἡμῶν ὀδυνᾶται , καὶ αὐτὸν ἀνατλὰς τὸν τῆς σαρκὸς θάνατον ·
οὐχ ἵνα μεθ ἡμῶν ἐν νεκροῖς ὁρῷτο μεμενηκὼς , ἀλλ ἵνα σὺν αὐτῷ τε καὶ δι αὐτὸν εἰς ζωὴν ἀναθέοντες , καὶ παλινδρομοῦντες εἰς ἀφθαρσίαν , χαίροντες λέγωμεν ·
ποῦ ἡ νίκη σου , θάνατε 0 ;
ποῦ σου τὸ κέντρον , ᾅδη 0 ;
τίς οὖν λοιπὸν εἰς τοῦτο ἀποφέρουσα τρίβος 0 ;
ἡ διὰ τοῦ βαπτίσματος χάρις , δι  οὗ πάντα ῥύπον ἀποτριβόμενοι , κοινωνοὶ τῆς θείας ἀναδεικνύμεθα φύσεως , ἐνοικοῦντος ἡμῖν διὰ τοῦ Πνεύματος τοῦ Χριστοῦ .
τότε γὰρ , τότε ἐῤῥαντισμένοι τὴν συνείδησιν ἀπὸ νεκρῶν ἔργων , ὡς μακάριος γράφει Παῦλος , καὶ τῆς μυστικῆς εὐλογίας γεγονότες μέτοχοι , καὶ τῆς ἄνωθεν χάριτος τὸν οἰκεῖον ἀναπιμπλάντες νοῦν , ζηλωτοὶ καὶ ἀπόβλεπτοι , καὶ τί γὰρ οὐχὶ τῶν τοιούτων ὁρώμεθα 0 ;
ἴδοις δ ἂν ἀληθὲς ὅπερ ἔφην , τὰ ἐπὶ τῇ δαμάλει τεθεσπισμένα εἰ συνήσεις .
καὶ ἐλάλησε , φησὶ , Κύριος πρὸς Μωσῆν καὶ Ἀαρὼν , λέγων ·
Αὕτη ἡ διαστολὴ τοῦ νόμου , ὅσα συνέταξε Κύριος λέγων 0 ·
λάλησον τοῖς υἱοῖς Ἰσραὴλ , καὶ λαβέτωσαν πρὸς σὲ δάμαλιν πυῤῥὰν , ἄμωμον , ἥτις οὐκ ἔχεται ἐν αὐτῇ μῶμον , καὶ ᾗ οὐκ ἐπεβλήθη ἐπ αὐτὴν ζυγός .
καὶ δώσεις αὐτὴν πρὸς Ἐλεάζαρ τὸν ἱερέα , καὶ ἐξάξουσιν αὐτὴν ἔξω τῆς παρεμβολῆς εἰς τόπον καθαρὸν , καὶ σφάξουσιν αὐτὴν ἐνώπιον αὐτοῦ .
καὶ λήψεται Ἐλεάζαρ ἀπὸ τοῦ αἵματος αὐτῆς , καὶ ῥανεῖ ἀπέναντι τοῦ προσώπου τῆς σκηνῆς τοῦ μαρτυρίου , ἀπὸ τοῦ αἵματος αὐτῆς ἑπτάκις .
καὶ κατακαύσουσιν αὐτὴν ἐναντίον αὐτοῦ , καὶ τὸ δέρμα αὐτῆς , καὶ τὰ κρέα , καὶ τὸ αἷμα αὐτῆς σὺν τῷ κόπρῳ κατακαυθήσεται .
καὶ λήψεται ὁ ἱερεὺς ξύλον κέδρινον , καὶ ὕσσωπον , καὶ κόκκινον , καὶ εἰσβαλοῦσιν εἰς μέσον τοῦ κατακαύματος τῆς δαμάλεως .
καὶ πλυνεῖ τὰ ἱμάτια αὐτοῦ ὁ ἱερεὺς , καὶ λούσεται τὸ σῶμα αὐτοῦ ὕδατι , καὶ μετὰ ταῦτα εἰσελεύσεται ὁ ἱερεὺς εἰς τὴν παρεμβολὴν , καὶ ἀκάθαρτος ἔσται ὁ ἱερεὺς ἕως ἑσπέρας .
καὶ ὁ κατακαίων αὐτὴν πλυνεῖ τὰ ἱμάτια αὐτοῦ , καὶ λούσεται τὸ σῶμα αὐτοῦ ὕδατι , καὶ ἀκάθαρτος ἔσται ἕως ἑσπέρας .
καὶ συνάξει ἄνθρωπος καθαρὸς τὴν σποδὸν τῆς δαμάλεως .
καὶ ἐν τοῖς ἑξῆς 0 ·
καὶ ἔσται τοῖς υἱοῖς Ἰσραὴλ καὶ τοῖς προσηλύτοις τοῖς προκειμένοις ἐν μέσῳ ὑμῶν , νόμιμον αἰώνιον .
προσεπάγει δὲ τούτοις ὁ νομοθέτης , ὅτι καταμιαίνει μέν τινας καὶ βεβήλους ἀποφαίνει τὸ τεθνεῶτος ἀποθήγειν .
ἔσται δὲ ἀκάθαρτος ὁ τοῦτο παθὼν ἐφ ὅλαις ἡμέραις τὸν ἀριθμὸν ἑπτά .
ἁγνηθήσεται δὲ τῇ σποδῷ τῆς δαμάλεως ἀναμὶξ ὕδατι τὸ αἷμα ἐῤῥαμμένος τῇ ἡμέρᾳ τῇ τρίτῃ , καὶ μέν τοι καὶ ἐν ἑβδόμῃ .
Εἰ δὲ μὴ τοῦτο δρῴη , φησὶν , ἀναπόνιπτον ἕξει τὴν ἀκαθαρσίαν .
ἀποτιεῖ δὲ καὶ δίκας , ὅτι τὴν σκηνὴν Κυρίου ἐμίανεν .
ἐκτριβήσεται , φησὶν , ἡ ψυχὴ αὐτοῦ ἐξ Ἰσραὴλ , ὅτι ὕδωρ ῥαντισμοῦ οὐ περιεῤῥαντίσθη ἐπ αὐτόν .
Εἰ δὲ καὶ ἐν οἴκῳ γένηται , φησὶν , ἐκτεθνάναι τινὰ , καθοριζέσθω δὴ τότε καὶ αὐτῆς τῆς ἑστίας , καὶ πάντων τῶν ἐν αὐτῇ , σκευῶν δὴ λέγω , τῆς ἀκαθαρσίας τὸ ἔγκλημα .
καὶ εἰ πωμάτων ἔρημα κέοιτό τινα τῶν ἀγγείων , ἔστω καὶ ταῦτα μεμολυσμένα .
βέβηλος δὲ οὐδὲν ἧττον , φησὶν , ὁ ἁψάμενος ἐν πεδίῳ ἢ τραυματίου τυχὸν , ἢ ὀστέου νεκροῦ , ἢ μνήματος 0 .
τίνι δὴ οὖν ἀποσμήχεσθαι τὰ τοιαῦτα προστέταχεν , ἐροῦμεν ὡς ἔνι τὴν τοῦ Γράμματος ἀσάφειαν τοῖς καθήκουσι λογισμοῖς εὐτέχνως διαπτύσσοντες .
δάμαλις μὲν οὖν ἡ ἀμώμητος παντελῶς , καὶ ῥύπου παντὸς εἰσάπαν ἀπηλλαγμένη , καὶ οὐκ εἰδυῖα τὸ πλημμελεῖν , ὁ Κύριος ἡμῶν Ἰησοῦς Χριστός 0 .
ἐθάρσησε γὰρ εἰπεῖν ·
καὶ μέν τοι πρὸς Ἰουδαίους 0 ·
τίς ἐξ ὑμῶν ἐλέγξῃ με περὶ ἁμαρτίας ;
Εἰ ἀλήθειαν λέγω , διὰ τί ὑμεῖς οὐ πιστεύετέ μοι ;
πλὴν ἐκεῖνο ἄθρει δὴ , ποτὲ μὲν μόσχος , ποτὲ δὲ δάμαλις παρά γε τοῖς ἱεροῖς ὠνόμασται λόγοις , ἵνα διὰ μὲν τοῦ ἄῤῥενος , ὡς καθηγητὴς , διὰ δὲ τοῦ θήλεως , ὡς ἐν μείονί τε καὶ ὑποταγῇ σημαίνηται 0 1 2 .
καθηγούμενος γὰρ τῶν ὅλων ὁ Θεὸς , καὶ τὸ κατὰ πάντων μετὰ τοῦ Θεοῦ καὶ Πατρὸς ἀνημμένον κράτος 0 ·
γέγονε μὲν γὰρ ἑκὼν ὑπὸ νόμον , τετήρηκε δὲ τὰ Μωσέως , ὡς προὔχοντος , εἰ καὶ ἦν οἰκέτης .
καὶ θαυμαστὸν οὐδὲν , ὅτι καὶ προφήτης ὠνόμασται , καὶ ἐν δούλου πέφηνε μορφῇ , καίτοι προφητῶν ὑπάρχων Κύριος καὶ Θεός 0 .
πυῤῥὰ δὲ ἡ δάμαλις 0 ·
τετέλεσται γὰρ ἐφ αἵματι τῆς ἐνανθρωπήσεως τὸ μυστήριον , εἴπερ ἐστὶν ἀληθὲς ὅτι γέγονεν ὑπήκοος τῷ Πατρὶ μέχρι θανάτου , θανάτου δὲ σταυροῦ , καὶ ἀφῖκται σώζων τὴν ὑπ οὐρανὸν ἰδίῳ αἵματι .
Αἵματος δὲ σημεῖον ἂν γένοιτο καὶ μάλα σαφῶς ἡ πυῤῥότης .